Amy Heckerling

Amy Heckerling, nada en Nova York o 7 de maio de 1954, é unha directora de cinema estadounidense. Alumna da Universidade de Nova York e do American Film Institute, dirixiu filmes de éxito comercial como Fast Times at Ridgemont High, National Lampoon's European Vacation, Mira quen fala e Clueless.

Heckerling recibiu a medalla Franklin J. Schaffner Alumni da AFI polo seu talento creativo e logros artísticos.

 Vida persoal 
Heckerling saíu co director Martin Brest cando marchou vivir aos Ánxeles. Aínda que posteriormente romperon a relación, continuaron a ser bos amigos. O primeiro matrimonio de Heckerling foi con David Brandt, entre 1981 e 1983. En 1984, Heckerling casou co director Neal Israel, do que se divorciou en 1990. A filla da parella, Mollie Israel, naceu en 1985. A Mollie fixéronlle crer que Israel era o seu pai biolóxico ata 2004, cando lle revelaron que de feito o seu pai biolóxico era Harold Ramis. Heckerling incluíu a Mollie nalgúns dos seus filmes en pequenos papeis, aínda que afirma que a súa filla nunca quixo ser unha "girly girl" e distanciouse moito do seu traballo. A pesar diso, as dúas lévanse moi ben e Mollie adoita presentar á súa nai música nova, como OK Go, e filmes. Mollie é cantante do grupo The Lost Patrol. Heckerling vive entre Os Ánxeles e Nova York.

Heckerling é unha das poucas mulleres que dirixiu múltiples filmes de éxtio comercial. Cando se lle preguntou polo feito de que só o 5% dos filmes están dirixidos por mulleres, Heckerling afirmou:

 Alegación de mala conduta sexual 
O actor e cómico Chris Kattan afirmou no seu libro de memorias de 2019 Baby, Don't Hurt Me: Stories and Scars from Saturday Night Live que Lorne Michaels lle metera presión para manter relacións sexuais con Heckerling a cambio de que ela dirixise o filme de 1998 A Night at the Roxbury (aínda que finalmente só o produciu). A filla de Heckerling discute esta afirmación dicindo que, aínda que Heckerling e Kattan tiveron unha relación, foi cando o filme xa estaba rodado.

 Filmografía 
 Ano Filme Ocupación Notas 1977  Getting It Over With  Directora / Guionista  Curtametraxe, filme de tese do AFI 1982  Fast Times at Ridgemont High  Directora  1984  Johnny Dangerously  Directora  1985  National Lampoon's European Vacation  Directora  1986  Fast Times  Produtora / Directora / Guionista  Serie de televisión baseada en Fast Times at Ridgemont High; directora e guionista de tres episodios 1988  Life on the Flipside  Produtora  Telefilme 1989  Mira quen fala  Directora / Guionista   1990  Mira quen fala tamén  Directora / Guionista  Coescrito con Neal Israel 1991-92  Baby Talk  Cocreadora; Guionista  Serie de televisión (35 episodios) 1993  Look Who's Talking Now  Produtora   1995  Clueless  Directora / Guionista / Produtora  1996-99  Clueless  Creadora; Produtora / Directora / Guionista  Serie de televisión (62 episodios); produtora da primeira temporada; directora e guionista de catro episodios 1998  A Night at the Roxbury  Produtora  1999  Molly  Produtora executiva  2000  Loser  Directora / Guionista / Produtora  2005  The Office  Directora  Serie de televisión; dirixiu o episodio "Hot Girl"  2007  I Could Never Be Your Woman   Directora / Guionista  2012  Vamps  Directora / Guionista  2012  Gossip Girl  Directora   Serie de televisión; dirixiu os episodios "Father and the Bride" e "Monstrous Ball" 2015-17  Red Oaks  Directora   Serie de televisión; dirixiu os episodios "Body Swap", "After Hours", "The Bris", "Independence Day", "Samwich" e "A Little Business Proposition"

 Notas 

 Véxase tamén 
 Ligazóns externas 
 Hurd, Mary G. Women Directors and Their Films. Westport, Conn: Praeger, 2007. Print. 
 Jarecki, Nicholas. Breaking In: How 20 Film Directors Got Their Start. 2001. 142–156. Print. 
 Singer, Michael. A Cut Above. 1998. 81–85. Print. 

Categoría:Nados no Bronx
Categoría:Nados en 1954
Categoría:Directores de cinema dos Estados Unidos de América
Categoría:Guionistas dos Estados Unidos de América
Categoría:Produtores de cinema dos Estados Unidos de América